**BASES REGULADORES DELS AJUTS PER A LA REALITZACIÓ D'ACTIVITATS CULTURALS D'INFANTS I ADOLESCENTS CURS 2017/2018**

**Article 1. -­ Marc Legal**

L'article 27 de la **Constitució Espanyola de 1978**, que atorga la responsabilitat dels poders públics com a garantia fonamental del dret a l'educació en tots els seus extrems.

**Article 2. -­ Objecte de les bases**

2.1 -­ L'objecte d'aquestes bases és regir la convocatòria per a l’atorgament de beques per a la realització d'activitats culturals, dels infants i adolescents (de 3 a 17 anys) empadronats al municipi de Calaf, i que es trobin en una especial situació familiar amb necessitats socioeconòmiques.

2.2 -­ El nombre de beques culturals amb les que compta aquesta convocatòria serà el que es decideixi per a les activitats culturals 2017/2018.

**Article 3. -­ Justificació social: la cultura per prevenir el risc d'exclusió**

En la seva atenció amb les famílies, els Serveis Socials Bàsics de l'Ajuntament de Calaf, ajuden en aquelles situacions de precarietat social i urgència social de qüestions de necessitats vitals com ara l'habitatge, els aliments, el treball, la sanitat, l’educació i la cultura. Les activitats culturals són pràctica que afavoreix la integració i la prevenció d'aquells col·lectius d'infants, adolescents i joves en risc d'exclusió socials; així com una millora de convivència en el seu entorn i una transmissió positiva de valors personals i socials.

Respecte a aquesta transmissió de valors, individuals i/o socials, podríem parlar de: el respecte, l'autocontrol, l'autoestima, la superació, l'esforç, empatia, sentiment de grup, hàbits saludables... S'ha de recordar, però, que per al desenvolupament d'aquests valors és molt important establir estratègies que fomentin el seu bon desenvolupament.

**Article 4. -­ Beneficiaris**

4.1 -­ Poden ser beneficiaris els infants/ adolescents empadronats al municipi de Calaf, que es trobin en una especial situació familiar amb necessitats socioeconòmiques i que realitzin una activitat cultural, constituïda legalment, al poble de Calaf.

4.2 -­ Poden sol·licitar els ajuts per a la realització d'activitats culturals els pares, les mares, els tutors legals o les persones encarregades temporalment o definitivament de la guarda de les persones beneficiàries.

**Article 5. -­ Requisits**

5.1 A més de reunir les condicions per ser persona beneficiària, previstes a l'article 4, per poder rebre l'ajut cal:

a) Presentar la sol·licitud corresponent i la documentació previstes a l'article 8 en els terminis i la forma establerts.

b) Estar empadronat i que l'infant o adolescent visqui al municipi de Calaf.

c) No rebre cap altre ajut pel mateix concepte d'altre ens públic o entitat.

d) La unitat familiar només pot disposar, com a màxim, d'un habitatge en propietat.

e) El cost que la unitat familiar destina mensualment a l'habitatge, ja sigui habitatge de lloguer o de compra, no pot superar els 500 €/mensuals.

f) Tenir una renda neta per membre de la unitat familiar, igual o inferior a l'IRSC de l'any en curs en el que es fa la convocatòria (per l'any 2017 és 569,12 € al mes), excepte en els casos d'acreditació de violència de gènere, en què només es tindran en compte els ingressos de la persona víctima de violència de gènere.

Per membre de la unitat familiar s'entendran aquelles persones que constin en el certificat de convivència o volant d’empadronament.

La renda neta mensual per membre de la unitat familiar és el resultat de la divisió del total dels ingressos nets percebuts per la unitat familiar l'any 2016 entre catorze. A la renda neta mensual de la unitat familiar s'hi pot restar fins a un màxim de 300 euros en concepte de despeses mensuals de préstec hipotecari o de lloguer de l'habitatge on resideixi la persona beneficiària.

g) No tenir deutes amb les entitats culturals.

Aquests requisits s'han de complir en el moment de la presentació de la sol·licitud.

5.2 En casos excepcionals, l'equip de Serveis Socials Bàsics conjuntament amb l'Àrea de Serveis a les Persones, podran valorar l'atorgament de l'ajut malgrat no es compleixin els requisits a què es fa referència en l'apartat anterior, quan així ho considerin i ho proposin, mitjançant la presentació d'informe motivat.

L'informe l'ha de signar el professional que l'emet, ha d'estar suficientment motivat i s'ha de basar en qualsevol dels punts que s'esmenten a continuació: tipus de composició familiar, salut, violència de gènere i valoració d'alt risc social.

**Article 6. -­ Convocatòria**

6.1 Per al curs 2017/2018, el termini de presentació de sol·licitud és del 5 al 15 de setembre, de 9 a 14h a l’Ajuntament de Calaf. Període de resolució, del 18 al 22 de setembre i publicació del llistat dels beneficiaris de l’atorgament, 25 de setembre.

L’Ajuntament es reserva el dret d’allargar els terminis en cas d’incidències no contemplades en aquestes bases.

6.2 El pressupost amb el qual compta aquesta convocatòria prové de la partida pressupostària 92400/48000, beques culturals, per un import de 3.000 €.

6.3 Aquesta convocatòria es durà a terme per un règim de concurrència competitiva.

**Article 7. -­ Sol·licitud**

7.1 La sol·licitud es presenta a l'Ajuntament de Calaf en horari de 9 a 14h dins els terminis establerts, amb la documentació que acredita les circumstàncies que s'al·leguen.

**Article 8. -­ Documentació**

A la sol·licitud s'ha d'adjuntar la documentació següent, mitjançant fotocòpia:

DNI del pare/ mare o tutor

Llibre de família

Volant d’empadronament o bé certificat de convivència municipal

Ingressos de tots els membres de la unitat de convivència majors de 18 anys.

La justificació pot donar-se amb:

a) Tres últimes nòmines.

b) En cas de rebre una pensió no contributiva, el document acreditatiu.

c) Certificat de l’INEM – SEPE (Servicio de Empleo Público) de les prestacions de cada membre del nucli familiar major de 18 anys en situació d’atur, o bé certificat que acrediti que no es percep cap prestació econòmica.

d) En cas de cobrament de Renda Mínima d’Inserció o algun tipus de pensió, el document acreditatiu.

e) Només en el cas de no poder justificar els ingressos del nucli familiar, s’haurà d’omplir i adjuntar la declaració jurada a la resta de documentació.

Document justificatiu de pagament de l’arrendament o de la quota hipotecària.

Certificat de CAD (grau de discapacitat), si és el cas.

Carnet de família monoparental, si és el cas.

Carnet de família nombrosa, si és el cas.

Sentència de la guàrdia i custòdia del fill en cas de separació o divorci.

Els Serveis Socials municipals poden sol·licitar que s’adjunti qualsevol altre document que considerin oportú per tal de poder acreditar amb més fidelitat la situació personal i/o econòmica del/la sol·licitant.

**Article 9. -­ Criteris de priorització**

Els criteris de priorització són, per aquest ordre, els següents:

1.-­ La renda per càpita del membre de la unitat familiar.

2.-­ La valoració conjunta que realitzin l'Equip de Serveis Socials Bàsics i l’Àrea del Servei a les Persones, per a l'atorgament de l'ajut encara que no es compleixin els requisits de l'article 5.

**Article 10. -­ Tramitació**

10.1 Un cop presentades les sol·licituds juntament amb la documentació annexa, l’Ajuntament de Calaf les revisarà. Si n'hi ha alguna que no reuneix els requisits que estableixen aquestes bases, es requerirà a la persona interessada la documentació preceptiva, amb la indicació que, si no ho fa, es considerarà que desisteix de la seva petició.

10.2 L’àrea de Serveis Socials, juntament amb l'Àrea del Servei a les Persones, han de valorar les sol·licituds que compleixin els requisits establerts en les bases d'acord amb l'article 14 i validar les dades de la sol·licitud.

10.3 L’àrea del Servei a les Persones i de Serveis Socials de l'Ajuntament de Calaf, proposaran amb el vistiplau de les regidories de Serveis Socials i de Cultura, l'atorgament dels ajuts d'activitats culturals, d'acord amb la puntuació obtinguda en aplicar els barems de l'article 14 i els criteris de priorització previstos a l'article 9.

10.4 El termini màxim per resoldre la sol·licitud serà el dia 25 de setembre. Si passat aquest dia no s'ha dictat i notificat resolució expressa, la sol·licitud s'entendrà desestimada.

10.5 L'Ajuntament de Calaf publicarà la llista d'ajuts d'activitats culturals atorgats i denegats, un cop aprovats.

10.6 En cas que s'atorgui l'ajut, el pagament es farà directament a l’entitat i les famílies hauran d’assumir la diferència del total de l’activitat. (S’acordarà amb l’entitat el pagament mensual d’aquesta diferència).

10.7 Els beneficiaris que, tot i reunir els requisits de la convocatòria, no hagin assolit un número d'ordre que els permeti obtenir l'ajut queden ordenats segons la seva puntuació en una llista d'espera.

10.8 Els beneficiaris que hagin obtingut la beca per a la realització d'activitats culturals, hauran d'assumir el cost de la compra del material necessari per a la realització de l’activitat.

**Article 11. -­ Recursos**

Contra la resolució de la convocatòria, que és definitiva i posa fi a la via administrativa, es podrà interposar recurs contenciós administratiu en el termini de dos mesos comptats a partir del dia de la publicació de l'atorgament o denegació de l'ajut. No obstant això es podrà interposar qualsevol altre recurs o reclamació, que consideri oportú, en defensa dels seus interessos.

**Article 12. -­ Revocacions**

13.1 Els ajuts poden ser revocats d'ofici o a instància de part, a proposta de l'Àrea de Serveis Socials o de l'Àrea del Servei a les Persones de l'Ajuntament de Calaf.

13.2 Són causa de revocació de l'ajut:

a) L'ocultació o la falsedat en la documentació presentada.

b) El canvi de municipi (empadronament) de la persona beneficiària de l'ajut.

c) El canvi substancial de les circumstàncies que van donar lloc a la concessió de l'ajut, acreditat per Serveis Socials.

d) L'incompliment de les condicions establertes en aquestes bases.

f) Es podrà revocar l’ajut per no assistir a l’activitat sense causa justificada durant 15 dies o de forma discontínua en el període d’un mes.

**Article 13. -­ Pagament**

L'Ajuntament de Calaf transferirà al compte corrent de l’entitat, l'import dels ajuts atorgats a les persones beneficiàries, amb la llista nominal d’aquestes persones.

És obligació dels destinataris de l’ajut:

Fer efectiu el pagament de la diferència entre el cost total de l’activitat i l’ajut atorgat, acordant-la amb els responsables de l’entitat.

En cas d’incompliment, quan el beneficiari deixi de pagar l’activitat durant un mes, l’entitat es reserva el dret d’accés a les classes d’aquest usuari, així com també es denegarà l’accés als ajuts de properes convocatòries.

En cas que es doni aquest fet, i en compliment de la concurrència competitiva d’aquestes bases, el següent beneficiari de la llista d’espera podrà accedir a l’activitat, o, en defecte, l’entitat es comprometrà a retornar l’import restant a l’Ajuntament.

L’entitat emetrà un certificat a l’Ajuntament un cop acabat el curs, exposant si s’ha acomplert l’objectiu d’aquestes bases i, si s’ha produït alguna incidència, com s’ha resolt.

**Article 14. – Quantia i barem de les prestacions**

1.1 Criteris econòmics:

Per valorar la situació econòmica de la unitat de convivència, i establir la puntuació resultant, es calcularà la renda disponible màxima mensual, per la qual cosa s’utilitzarà la fórmula de càlcul següent:

Mitjana de tots els ingressos mensuals – Despeses de lloguer/ hipoteca (màx. 300€)

Nombre de persones de la unitat de convivència (màx. 6)

La mitjana d’ingressos mensuals es calcularà sobre els tres últims mesos i es farà en relació amb els que obtinguin tots els membres de la unitat de convivència.

Les despeses mensuals de lloguer o hipoteca es calcularan a partir de les despeses pagades en concepte de lloguer o hipoteca, i es descomptaran fins a un màxim de 300€.

El nombre de persones de la unitat de convivència que es comptabilitzarà serà com a màxim de sis.

Una vegada calculada la renda disponible màxima mensual es puntuarà d’acord amb la següent taula:

|  |  |
| --- | --- |
| Renda disponible màxima mensual | Punts |
| Igual o més de 400€ | 0 |
| 350€ – 399€ | 1 |
| 300€ - 349€ | 2 |
| 250€ - 299€ | 3 |
| 200€ - 249€ | 4 |
| Menys de 199€ | 5 |

1.2 Criteris socials:

Consten de la valoració del professional dels indicadors següents, que podran sumar o restar (agregats positius o negatius):

Agregats positius:

-­ Composició familiar: persona sola, família monoparental, nombrosa, persones majors de 65 anys: 1 punt

-­ Situació sociofamiliar: dificultats en les relacions familiars, situacions de risc dels i les menors (desatenció, dificultats d’escolarització, situacions de violència familiar, dificultats d’integració social....): 2 punts

-­ Problemes de salut: malalties greus, manca autonomia personal, discapacitat igual o superior al 65%, drogodependències, malalties mentals: 2 punts

-­ Participació activa en el pla d’atenció social individual i/o en el procés d’integració social, formativa i/o laboral: 2 punts

-­ Altres segons informe del professional: 1 punt.

-­ Problemes relacionats amb l’habitatge: pèrdues, males condicions, deute: 1 punt.

Agregats negatius:

- Incompliment dels acords establerts amb els serveis socials bàsics: -1 punt

- Altres, segons informe del professional: ­1 punt

- Actitud passiva en el procés de millora: ­1 punt.

L’import de les prestacions municipals vindrà determinat per la suma de les valoracions econòmiques i socials que es contemplen en els criteris d’atorgament (fins a un màxim de 13 punts) segons el que s’estableix a la següent taula:

|  |  |
| --- | --- |
| Punts | Ajut (% del cost total dels llibres i material) |
| 1-3 | 20% |
| 4-7 | 35% |
| 8-13 | 50%  |

Així mateix, en funció del nombre de sol·licituds rebudes i de la seva resolució es podran retocar els percentils amb el criteri d’afavorir el màxim nombre de persones possible.

**Article 16. -­ Protecció de dades**

Les dades de caràcter personal que s'obtinguin per raó d'aquestes bases reguladores i de les següents convocatòries es tractaran d'acord amb les previsions de la Llei orgànica.